Björn Skifs

Björn Skifs (s. 20. huhtikuuta 1947 Vansbro, Ruotsi) on ruotsalainen laulaja, lauluntekijä, näyttelijä ja elokuvakäsikirjoittaja. 
Hänen suurin menestyksensä oli kappale ”Hooked on a Feeling”, joka nousi Yhdysvalloissa Billboard Hot 100 -listan ykköseksi vuonna 1974.

Skifs edusti Ruotsia Pariisissa järjestetyssä Eurovision laulukilpailussa 1978 kappaleella ”Det blir alltid värre framåt natten”, ja sijoittui 14. sijalle sekä vuonna 1981 Dublinissa kappaleella ”Fångad i en dröm” ja sijoittui sijalle 10. Skifs on osallistunut Ruotsin euroviisukarsintana toimivaan Melodifestivaleniin myös vuonna 1972 kappaleella "Andra kan väl också se", joka sijoittui kilpailussa yhdeksänneksi sekä vuonna 1975 kappaleella "Michelangelo", joka sijoittui kilpailussa viidenneksi.

Björn Skifs on myös näytellyt pääosaa muutamissa ruotsalaiselokuvissa. Niistä Suomessa on esitetty ainakin Tyttö riesana (En flicka i halsen, 1982) ja Syyttömänä vankilassa (Strul, 1988), johon hän laati myös käsikirjoituksen.

Skifs palkittiin vuonna 1984 Karamelodiktstipendiet-palkinnolla. Hän on Ruotsin metsäsuomalaisten jälkeläisiä.

Diskografia 
1969 – From Both Sides Now
1970 – Everey Bit of My Life
1971 – Opopoppa
1972 – Blåblus
1973 – Pinewood Rally
1974 – Out of the Blue
1975 – Schiffz
1977 – Watch Out!
1978 – Björns bästa
1979 – Split Vision
1980 – Zkiffz
1981 – SPÖK!
1981 – Björns ballader
1983 – If...Then...
1984 – Paris - Dakar - Köpenhamn
1984 – Chess
1985 – Vild honung
1987 – Zick Zack
1997 – 50/50
2001 - Back on Track
2002 - Ingen annan
2004 - Skifs Hits!
2005 - Decennier... Sånger från en annan tid
2007 - Eye to Eye
2010 - Da Capo
2011 - Break the Spell

Lähteet

Aiheesta muualla 

Björn Skifsin viralliset kotisivut  

Ruotsalaiset laulajat
Ruotsalaiset näyttelijät
Ruotsin euroviisuedustajat
Vuoden 1978 euroviisuedustajat
Vuoden 1981 euroviisuedustajat
Vuonna 1947 syntyneet
Elävät henkilöt